Sistema educativo

O sistema educativo ye o conchunto de medios por os que se guaranzia o dreito a la educación.

D'alcuerdo con a Constitución, existe un reparto de competencias en materia educativa entre as diversas entidaz y administracions presents en o estau. Basicament, l'administración central se reserva a competencia exclusiva ta regular a estructura d'os distintos rans educativos y as condicions d'obtención, expedición y homologación d'os títols academicos y profesionals.

O sistema educativo varía seguntes cada país.

Sistema educativo en Espanya

En o sistema educativo espanyol se distinguen cinco grans tipos d'educacions:

 A educación infantil (entre os 0 y os 6 anyos), de caracter no obligatorio.
 A educación primaria (entre os 6 y os 16 anyos, aproximadament), que tiene caracter obligatorio (y ye, por tanto, ye gratuita en institucions publicas, fueras d'a compra de libros y materials educativos: comprende, cursadas de forma succesiva, a educación primaria (6 cursos) y a educación segundaria obligatoria (conoixida como a "ESO", 4 cursos).
 A educación segundaria postobligatoria, que alude a cinco amostranzas independients entre ellas y que exichen ta estar cursadas a posesión d'o titol d'a ESO: o bachillerato (2 cursos), a formación profesional de grau meyo, as amostranzas profesionals d'artes plasticas y disenyo de grau meyo, y as amostranzas esportivas de grau meyo.
 A educación superior (con distintos criterios ta accedir dependendo de l'amostranza trigada), que comprende, de forma independient entre ellas, l'amostranza universitaria, as amostranzas artisticas superiors, a formación profesional de grau superior, as amostranzas profesionals d'artes plasticas y disenyo de grau superior y as amostranzas esportivas de grau superior.
 As amostranzas de rechimen especial, que son os idiomas, as artisticas y as esportivas.

Se veiga tamién
 Educación

Categoría:Educación